શ્રીદેવીના પાર્થિવ શરીરને અંતિમ દર્શન માટે આજે સવારે 9.30 વાગ્યાથી અંધેરી (વેસ્ટ)ના લોખંડવાલા કોમ્પલેક્સ ખાતે સેલિબ્રેશન સ્પોર્ટસ ક્લબ ખાતે રાખવામાં આવ્યો હતો. ત્યાંથી એને ફૂલોથી સજાવેલી ટ્રકમાં વિલે પાર્લે (વેસ્ટ) સ્થિત સ્મશાનભૂમિ તરફ અંતિમ યાત્રા રૂપે લઈ જવામાં આવ્યો હતો. પાર્થિવ દેહને કાચની પેટીમાં રાખવામાં આવ્યો હતો. શ્રીદેવીને સંપૂર્ણ મેક-અપ અવસ્થામાં તૈયાર કરવામાં આવ્યા હતા. એમને સુવર્ણ તથા મરૂન રંગની કાંજીવરમ સાડીમાં પરિધાન કરવામાં આવ્યા હતા. સુહાગન તરીકે નિધન પામ્યા હોવાથી એમના ગળામાં મોટો નેકલેસ પણ પહેરાવવામાં આવ્યો હતો.